ข้อบังคับสภาทนายความข้อบังคับสภาทนายความว่าด้วยหนังสือรับรองการเป็นทนายความเพื่อขอทำสัญญาประกันหรือใช้ตนเองเป็นหลักประกันในการปล่อยชั่วคราวพ.ศ. ๒๕๔๒ อาศัยอำนาจตามความในมาตรา ๒๗ (๓)และด้วยความเห็นชอบของสภานายกพิเศษแห่งสภาทนายความ ตามมาตรา ๒๘แห่งพระราชบัญญัติทนายความ พ.ศ. ๒๕๒๘ คณะกรรมการสภาทนายความออกข้อบังคับว่าด้วยหนังสือรับรองการเป็นทนายความเพื่อขอทำสัญญาประกันหรือใช้ตนเองเป็นหลักประกันในการปล่อยชั่วคราวไว้ดังต่อไปนี้ข้อ ๑ข้อบังคับนี้ เรียกว่า ข้อบังคับสภาทนายความ ว่าด้วยหนังสือรับรองการเป็นทนายความเพื่อขอทำสัญญาประกันหรือใช้ตนเองเป็นหลักประกันในการปล่อยชั่วคราว พ.ศ. ๒๕๔๒ข้อ ๒[๑]ข้อบังคับนี้ให้ใช้ตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ทนายความที่ประสงค์จะขอทำสัญญาประกันหรือใช้ตนเองเป็นหลักประกันในการปล่อยชั่วคราวให้ยื่นคำขอต่อสภาทนายความพร้อมด้วยหลักฐานตามที่ระบุไว้ในแบบ ทป. ๑ท้ายข้อบังคับฉบับนี้ในกรุงเทพมหานครให้ยื่นต่อนายทะเบียนทนายความหรือเลขาธิการสภาทนายความณ สำนักงานทนายความ สำหรับจังหวัดอื่นให้ยื่นคำขอต่อกรรมการสภาทนายความประจำภาค หรือต่อประธานทนายความจังหวัดที่ผู้ยื่นคำขอได้จดทะเบียนรับใบอนุญาตทนายความไว้ก็ได้ข้อ ๔คำขอเพื่อขอหนังสือรับรองการเป็นทนายความตามข้อบังคับฉบับนี้ อย่างน้อยต้องมีข้อความดังนี้(๑) ชื่อ ที่อยู่ตามทะเบียนบ้านและที่ตั้งสำนักงานของทนายความผู้ขอ(๒) เลขหมายใบอนุญาต(๓) จำนวนปีที่เป็นทนายความนับถึงวันยื่นคำขอ(๔) เหตุผลในการขอหนังสือรับรอง(๕) คำรับรองว่าได้ทำหรือได้เคยทำสัญญาประกันหรือใช้ตนเองเป็นหลักประกันมาก่อนหน้ายื่นคำขอซึ่งสัญญาประกันยังมีผลบังคับอยู่หรือไม่(๖) คำรับรองว่าขณะยื่นคำขอผู้ขอมิได้อยู่ระหว่างถูกห้ามทำการเป็นทนายความหรือถูกลบชื่อออกจากทะเบียนทนายความข้อ ๕เมื่อได้รับคำขอจากทนายความ ให้นายทะเบียนสภาทนายความ เลขาธิการสภาทนายความกรรมการสภาทนายความประจำภาค หรือประธานทนายความจังหวัด แล้วแต่กรณีดำเนินการสอบข้อเท็จจริงในข้อ ๔ เมื่อเห็นว่าคำขอของทนายความมีข้อความครบถ้วนตามข้อบังคับฉบับนี้แล้วให้นายทะเบียนสภาทนายความ เลขาธิการสภาทนายความ กรรมการสภาทนายความประจำภาคหรือประธานทนายความจังหวัดออกหนังสือรับรองการเป็นทนายความตามข้อบังคับฉบับนี้ให้โดยพลันข้อ ๖หนังสือรับรองการเป็นทนายความอย่างน้อยต้องมีข้อความดังนี้(๑) ชื่อ ที่อยู่ตามทะเบียนบ้าน และที่ตั้งสำนักงานของทนายความผู้ขอ(๒) เลขหมายใบอนุญาต(๓) จำนวนปีที่เป็นทนายความ(๔) ชื่อผู้ต้องหาหรือจำเลย(๕) ชื่อศาลหรือพนักงานสอบสวนที่ผู้ขอประสงค์จะทำสัญญาประกันในการปล่อยชั่วคราว(๖) ข้อความรับรองว่าผู้ขอไม่อยู่ในระหว่างถูกห้ามทำการเป็นทนายความหรือถูกลบชื่อออกจากทะเบียนทนายความ(๗)ข้อความรับรองว่าผู้ขอมีหรือไม่มีภาระผูกพันในการทำสัญญาประกันหรือใช้ตนเองเป็นหลักประกันรายอื่น(๘) วันเดือนปีที่ออกหนังสือรับรอง(๙) ลายมือชื่อผู้ออกหนังสือรับรองข้อ ๗นายทะเบียนสภาทนายความ เลขาธิการสภาทนายความ มีอำนาจหน้าที่ในการออกหนังสือรับรองตามแบบทป. ๒ ให้แก่ทนายความได้ทั่วทุกเขตศาลจังหวัด กรรมการสภาทนายความประจำภาคออกหนังสือรับรองตามแบบ ทป. ๒ ให้แก่ทนายความได้ทั่วทุกเขตศาลจังหวัดในเขตภาคที่มีหน้าที่รับผิดชอบ และให้ประธานทนายความจังหวัดออกหนังสือรับรองตามแบบทป. ๒ ให้แก่ทนายความในเขตศาลจังหวัดที่ตนมีอำนาจหน้าที่รับผิดชอบ ทั้งนี้ ตามข้อบังคับ ว่าด้วยการแบ่งส่วนงานของสภาทนายความฯ(ฉบับที่ ๓) พ.ศ. ๒๕๔๑ข้อ ๘การออกหนังสือรับรองตามข้อบังคับฉบับนี้ให้ได้รับการยกเว้นค่าธรรมเนียมตามข้อ ๔ (๑) ของข้อบังคับสภาทนายความ ว่าด้วยการเรียกเก็บค่าธรรมเนียมต่างๆ พ.ศ. ๒๕๓๕ข้อ ๙นายกสภาทนายความ หรือกรรมการสภาทนายความ ที่นายกสภาทนายความมอบหมายมีอำนาจออกคำสั่งให้พนักงานสภาทนายความปฏิบัติหน้าที่ให้เป็นไปตามข้อบังคับฉบับนี้ประกาศ ณ วันที่ ๒๗ สิงหาคม พ.ศ. ๒๕๔๒สัก กอแสงเรืองนายกสภาทนายความ[เอกสารแนบท้าย]๑. คำขอรับรองการเป็นทนายความเพื่อขอทำสัญญาประกันหรือใช้ตนเองเป็นหลักประกันในการปล่อยชั่วคราว (แบบ ทป. ๑)๒.หนังสือรับรอง (ทป. ๒)(ดูข้อมูลจากภาพกฎหมาย)ดลธี/ผู้จัดทำ๒ พฤศจิกายน ๒๕๕๓มณฑิตา/ผู้ตรวจ๑๑ มกราคม ๒๕๕๔[๑] ราชกิจจานุเบกษาเล่ม ๑๑๖/ตอนที่ ๘๔ ง/หน้า ๓๕/๒๑ ตุลาคม ๒๕๔๒